הפסטיבל הבינלאומי למחול "אשדודאנס" יתקיים זו השנה השלישית, בחודש יולי באשדוד ויארח את מיטב להקות המחול מהארץ ומהעולם, לצד מופעי מקור בהשתתפות מיטב המוזיקאים בישראל.
הפסטיבל יפתח עם להקת המחול קמע במופע אינטראקטיבי המזמין את הצופים לקחת חלק כמשתתפים בשילוב וידאו ארט ופסקול להיטים ישראלים, כאשר מופע הפתיחה הרשמי הוא המופע - "מזל טוב - השמחות שלנו" - מופע ייחודי המביא לבמה את השמחות במעגל החיים היהודי: מהברית, דרך בר/בת המצווה ועד לחתונה.
את המופע תלווה בביצועים מיוחדים לא אחרת ממירי מסיקה לצד הסטנדאפיסטים הדר לוי ואריק משעלי ובשילוב למעלה מ1800 רקדנים בכוריאוגרפיות מקוריות.
בהמשך הפסטיבל יתקיימו המופעים - "Como el Agua" בקרנבל לטיני בשילוב רקדניות בצ'אטה, עם כל הלהיטים האהובים: כל כך יפה, לך, אקוט שרי, SubemeLa Radio A Vida ועוד.
"יש לי סימפטיה" מופע לצלילי שיריו של שלמה גרוניך שילווה על פסנתר את מיטב הקלאסיקות שלו עצמו, וטברנה ים תיכונית חגיגה מוזיקלית סביב שולחנות עם גוסטו ואבנר גדסי.
להקת הפלמנקו הישראלית "טבלאו פלמנקו" במופע אינטימי המשלב ריקוד, שירה ונגינה חיה על הבמה, בניצוחה של מיכל נתן. ב"תחרות כוריאוגרפיה לבמה" מיטב להקות המחול בארץ יעניקו פרשנות משלהן לחגי ישראל על פי התנ"ך. המופע "על גלגלים" ימשלב רקדנים על כיסאות גלגלים לצד רקדנים עומדים בשיתוף פעולה מרגש ועוצמתי המוכיח שאמנות המחול שייכת לכולם ועוד.
את הפסטיבל ינעל המופע "קצוות", המשלב עולמות מוזיקליים על במה אחת עם למעלה מאלף רקדנים ותזמורת חיה בהשתתפות שירי מימון, דיקלה, שמעון בוסקילה, ריקי גל, ברי סחרוף, רבקה זוהר, שלמה גרוניך, אורית עטר ועוד.
בפסטיבל למעלה מ1500 רקדנים ושיתופי פעולה נדירים של מיטב האמנים בישאל ביניהם: שירי מימון, דיקלה, שמעון בוסקילה, ברי סחרוף, ריקי גל, אבנר גדסי, רבקה זהר, גוסטו ואורית עטר אשר ישירו כל אחד לחוד וגם יתארחו האחד אצל השנייה בליווי תזמורת חיה.
כמו-כן, יתקיימו בימי הפסטיבל הרקדות פתוחות לקהל, ללא תשלום, בהן אלפי משתתפים ירקדו לצלילי זמרים מוכרים כמו יואב יצחק, שלמה גרוניך, משה דץ, יוסי אזולאי ועוד.